**Konkursa**

**Ventspils jauniešu gada balva 2018**

**“9 personības”**

**NOLIKUMS**

1. **Konkursa mērķis:**

Noskaidrot un apbalvot Ventspils pilsētas aktīvākos jauniešus, jauniešu neformālās un formālās organizācijas un jauniešu atbalstītājus, veiksmīgāko skolēnu mācību uzņēmumu.

1. **Organizatori:**

Ventspils Jauniešu māja sadarbībā ar Ventspils skolu prezidentu klubu.

1. **Norises vieta un laiks:**
	1. Konkursa pieteikuma anketu iesniegšana: līdz 2018. gada 15. aprīlim internetā ([www.jauniesi.ventspils.lv](http://www.jauniesi.ventspils.lv)) vai Ventspils Jauniešu mājā.
	2. Izvirzīto pretendentu izvērtēšana: līdz 2018.gada 30. aprīlim.
	3. Noslēguma pasākums: 2018.gada maijā (datums tiks precizēts un izziņots).
2. **Pretendenti:**

Ventspils pilsētas jaunieši, skolēnu mācību uzņēmumi, jauniešu neformālās un formālās organizācijas, skolotāji, skolu, citu ar jauniešiem saistītu organizāciju pārstāvji un citi aktīvi jauniešu atbalstītāji.

1. **Pieteikšana:**
	1. Konkursā pieteikumus var iesniegt jebkurš gan par sevi, gan par citu personu.
	2. Anketā jānorāda pieteicēja kontaktinformācija un jāpamato izvirzītā pretendenta atbilstība izvēlētajai nominācijai.
	3. Pieteikumus iesniedz, aizpildot anketu interneta adresē www.jauniesi.ventspils.lv vai atnesot aizpildītu anketu papīra formā uz Ventspils Jauniešu māju Kuldīgas ielā 13.
	4. Pretendenti var tikt izvirzīti uz vairākām nominācijām, bet anketa jāiesniedz par katru nomināciju atsevišķi.
2. **Vērtēšana:**
	1. Līdz noteiktajam laikam saņemtos pieteikumus vērtēs Ventspils pilsētas domes Jaunatnes lietu komisija.
	2. Galvenie vērtēšanas kritēriji:
		1. Pretendenta saistība ar Ventspils pilsētu.
		2. Pretendenta vecums ir no 13 līdz 30 gadiem (izņemot nomināciju “Gada jauniešu atbalstītājs”)
		3. Pieteikumā sniegtais pamatojums un norādītie sasniegumi.
3. **Rezultāti:**
	1. Katrā nominācijā vērtēšanas komisija noteikts vienu balvas ieguvēju.
	2. Viens pretendents balvu var iegūt ne vairāk kā divās nominācijās.
	3. Balvas ieguvējus paziņos noslēguma pasākumā un tie saņems apbalvojumu ar konkursa simboliku un pārsteiguma dāvanas.
	4. Visi pretendenti un pieteikumu iesniedzēji ar ielūgumiem tiks aicināti uz noslēguma pasākumu 2018. gada maijā.
4. **Vērtēšanas komisijas tiesības un pienākumi:**
	1. Vērtēšanas komisija var lūgt paskaidrojumus vai precizējumus pieteikuma iesniedzējam.
	2. Komisijai ir tiesības lemt par pieteikuma neizskatīšanu, ja tas neatbilst konkursa nolikuma prasībām.
5. **Nominācijas:**
	1. **Gada biznesa haizivs** – skolēnu veidots un vadīts mācību uzņēmums, kura darbībai piemīt izglītojošs un ilgtspējīgs raksturs.
	2. **Gada darba rūķi** – jauniešu neformāla vai formāla organizācija (piemēram, skolēnu, studentu pašpārvaldes, biedrība, klubs, interešu grupa u.tml.), kas darbojusies vides aizsardzības, veselības, līdzdalības, jauniešu nodarbinātības un citās jomās. Veicinājusi sociālo iekļaušanos, radījusi vidi, kurā jaunietim konkrētajā jomā attīstīt savas prasmes un zināšanas.
	3. **Gada gavile** – jaunietis vai jauniešu grupa, kas guvis/-usi ievērojamus sasniegumus ārpus Ventspils – Latvijā vai ārpus tās robežām (piemēram, panākumi Latvijas vai starptautiskās sporta sacensībās vai izdots mūzikas ieraksts Latvijas vai starptautiskā līmenī, vai arī citi sasniegumi kādā no jomām).
	4. **Gada atbalsts** cilvēks, cilvēku grupa vai organizācija, kas sniegusi finansiālu, psiholoģisku, izglītojošu vai cita veida atbalstu jauniešiem (piemēram, uzņēmējs, skolotājs, jaunatnes darbinieks, treneris, nevalstiska organizācija, pašvaldības vai valsts iestāde un citi). (Pretendentiem nav noteikts vecuma ierobežojums.)
	5. **Gada melodija** – jaunietis, kurš darbojas individuāli vai komandā, ir sasniedzis izcilus rezultātus, dziedot, spēlējot mūzikas instrumentu vai līdzdarbojoties mūzikas radīšanas procesā.
	6. **Gada atlēts** – jaunietis, kurš darbojas individuāli vai komandā, ir sasniedzis izcilus rezultātus sporta sacensībās, rādījis piemēru citiem jauniešiem un bijis aktīvs un mērķtiecīgs.
	7. **Gada daiļrade** – jaunietis, kurš darbojas individuāli vai komandā, ir sasniedzis izcilus rezultātus, veicinājis konkrētas jomas attīstību un devis ieguldījumu ar saviem sasniegumiem, darbojoties mākslas, teātra, deju, rakstniecības vai citās kultūras nozarēs.
	8. **Gada zinītis** –jaunietis, kurš darbojas individuāli vai komandā, ir sasniedzis izcilus rezultātus, veicinājis pārstāvētās jomas attīstību un devis ieguldījumu ar saviem sasniegumiem, darbojoties izglītības un zinātnes nozarēs (piemēram, panākumi mācību olimpiādēs, zinātniski pētniecisko darbu izstrādē, erudīcijas un cita veida izglītojošos konkursos, debašu turnīros).
	9. **Gada aktīvists** – jaunietis, kurš sniedzis ieguldījumu kādas organizācijas darbībā un izaugsmē, kā arī kopumā sabiedrībā ar savu entuziasmu un veikumu (piemēram, aktīvs brīvprātīgais kādā organizācijā, aktīvi iesaistījies dažādu pasākumu organizēšanā, līdzdarbojies jauniešu interešu aizstāvībā vai savu viedokli publicējis medijos, blogos).